61978J0240
ΑΠΟΦΑΣΗ ΤΟΥ ΔΙΚΑΣΤΗΡΙΟΥ
της 21ης Ιουνίου 1979 (
*1
)
Αντικείμενο της υποθέσεως:
Αίτηση του College Van Beroep Voor Het Bedrijfsleven της Χάγης προς το Δικαστήριο κατ' εφαρμογή του άρθρου 177 της Συνθήκης ΕΟΚ για την έκδοση προδικαστικής αποφάσεως ως προς την ερμηνεία ορισμένων διατάξεων του κανονισμού 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (EE ειδ. έκδ. 03/14, σ. 3) του κανονισμού 2763/75 του Συμβουλίου της 29ης Οκτωβρίου 1975 περί καθορισμού των γενικών κανόνων για τη χορήγηση ενισχύσεων στην ιδιωτική αποθεματοποίηση στον τομέα του χοιρείου κρέατος (EE ειδ. έκδ. 03/14, σ. 19) και του κανονισμού 1889/76 της Επιτροπής της 29ης Ιουλίου 1976 περί των λεπτομερειών εφαρμογής της χορηγήσεως ενισχύσεως για ιδιωτική αποθεματοποίηση στον τομέα του χοιρείου κρέατος (EE ειδ. έκδ. 03/16, σ. 53).
Διατακτικό της αποφάσεως:
ΤΟ ΔΙΚΑΣΤΗΡΙΟ
Αποφαίνεται:
1)
Αρμόδια να αποφανθούν επί της εφαρμογής των κανόνων που προβλέπουν οι διατάξεις των κανονισμών 2759/75, 2763/75 και 1889/76 είναι τα όργανα που υποδεικνύονται για το σκοπό αυτό από κάθε κράτος μέλος.
2)
Η καθυστερημένη διαβίβαση στον αρμόδιο οργανισμό παρεμβάσεως των δικαιολογητικών σχετικά με τις ενέργειες εναποθήκευσης δεν συνιστά εμπόδιο για την κτήση του δικαιώματος προς ενίσχυση, κατά την έννοια του άρθρου 6, παράγραφος 2 του κανονισμού 1889/76, εφόσον έχουν εκπληρωθεί πλήρως οι υποχρεώσεις του άρθρου 3, παράγραφος 2, στοιχείο α του εν λόγω κανονισμού.
3)
Ανεξάρτητα από τις διευκρινίσεις που περιέχονται στο άρθρο 5, παράγραφος 2, του κανονισμού 1889/76 της Επιτροπής, το άρθρο 4, παράγραφος 2, στοιχείο β του κανονισμού 2763/75 του Συμβουλίου εξακολουθεί να εφαρμόζεται υπό την έννοια ότι η αρμόδια αρχή μπορεί να αποφανθεί ότι η ασφάλεια καταπίπτει εξ ολοκλήρου ή εν μέρει ανάλογα με τη βαρύτητα της συμβατικής παράβασης.
Πρόταση του γενικού εισαγγελέα:
Ταυτίζεται, κατά βάση, με το διατακτικό.
(
*1
)	Γλώσσα διαδικασίας: η ολλανδική.